b'\n_START_ARTICLE_\nP\xc3\xa5 dybt vand (film)\n_START_SECTION_\nHandling\n_START_PARAGRAPH_\nFilmen er den tredje i serien om danske havbundsmilj\xc3\xb8er (se ogs\xc3\xa5 Havets Lavvandsfauna og Stenrev). Den forts\xc3\xa6tter, hvor filmen om stenrevene slap ud p\xc3\xa5 dybere vand, hvor den formindskede lys-intensitet og ringe vandbev\xc3\xa6gelse er bestemmende for bundens udseende og dyrenes tilpasning. P\xc3\xa5 muddersletterne herude er vandet m\xc3\xb8rkt, iskoldt og stille. Der ser livl\xc3\xb8st ud, men der er masser af liv, viser filmen. Filmen viser rundt i samfundet og livsmilj\xc3\xb8et p\xc3\xa5 mudderbunden, skitserer de \xc3\xb8kologiske sammenh\xc3\xa6nge og kommer ogs\xc3\xa5 ind p\xc3\xa5, hvilke konsekvenser fiskeriet har for havbundslivet.'